Dunajska cesta 21, 1000 Ljubljana T: 01 369 79 40

 E: gp.msp@gov.si [www.gov.si](http://www.gov.si)

|  |
| --- |
|  |
| Številka: 0070-13/2024-2720- |
| Ljubljana, 29. 4. 2025 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uvrstitev novega projekta 2720-25-0513 Vzpostavitev modela kakovosti obravnave v DSO v veljavni Načrt razvojnih programov za obdobje 2025 – 2028 – predlog za obravnavo** |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E) je Vlada Republike Slovenije na seji dne………………sprejela naslednji SKLEP:V veljavni Načrt razvojnih programov za obdobje 2025–2028 se, skladno s podatki iz priložene tabele, uvrsti nov projekt 2720-25-0513 Vzpostavitev modela kakovosti obravnave v DSO.Številka:V Ljubljani, dne Barbara Kolenko Helbl generalna sekretarkaPrejmeta:* Ministrstvo za solidarno prihodnost,
* Ministrstvo za finance,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * Simon Maljevac, minister
* dr. Luka Omladič, državni sekretar
* mag. Mateja Nagode, generalna direktorica Direktorata za starejše, dolgotrajno oskrbo in deinstitucionalizacijo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo se nanaša na uvrstitev novega projekta v veljavni načrt razvojnih programov, katerega namen je sofinanciranje stroškov, povezanih z vzpostavitvijo upravljanja s kakovostjo in varnostjo obravnave pri izvajalcih socialnovarstvenih storitev, in z usposabljanjem zaposlenih za učinkovito upravljanje s kakovostjo in varnostjo obravnave in človeškimi viri. Upravičenci do sredstev projekta bodo izvajalci, ki v skladu z zakonom, ki ureja socialno varstvo, v mreži javne službe opravljajo socialnovarstveno storitev institucionalno varstvo, vodenje in varstvo ter zaposlitev pod posebnimi pogoji ter pomoč družini na domu, in izvajalci, ki v skladu z zakonom, ki ureja dolgotrajno oskrbo, izvajajo dolgotrajno oskrbo (v nadaljnjem besedilu: izvajalec). Ocenjena vrednost investicije znaša 3.223.000,00 EUR z DDV. Priprave na investicijo so se začele v letu 2024, predviden zaključek investicije pa je v letu 2027. Preko projekta se bodo izvajalci vključili v sodelovanje pri uvajanju oziroma vzdrževanju modela kakovosti in varnosti obravnave ter spremljanju kazalnikov kakovosti in varnosti obravnave, za kar bo Ministrstvo za solidarno prihodnost (v nadaljnjem besedilu: MSP) objavilo javni poziv. Na javnem pozivu izbran izvajalec (v nadaljnjem besedilu: upravičenec) bo v skladu s tem projektom upravičen do sofinanciranja v višini glede na število zaposlenih, in sicer pri zaposlitvi:* 150 oseb ali več, do sofinanciranja stroškov v višini do 3.500,00 evrov mesečno;
* 50 do vključno 149 oseb, do sofinanciranja stroškov v višini do 2.500,00 evrov mesečno;
* do vključno 49 oseb, do sofinanciranjastroškov v višini do 1.000,00 evrov mesečno.

V projekt bo vključenih najmanj 55 upravičencev, ki bodo v okviru projekta:* vzpostavili, nadgradili oziroma vzdrževali model kakovosti in varnosti obravnave skladno s smernicami MSP;
* zagotovili, nadgradili oziroma prilagodili informacijski sistem za namen spremljanja kazalnikov kakovosti in varnosti obravnave;
* spremljali in poročali ministrstvu kazalnike kakovosti in varnosti obravnave;
* zagotovili usposabljanje zaposlenih.

Upravičeni stroški v okviru projekta so: stroški dela zaposlenih, ki sodelujejo pri vzpostavitvi modela in poročanju kazalnikov kakovosti in varnosti obravnave; drugi stroški nadgradnje informacijskega sistema izvajalca za spremljanje kazalnikov kakovosti in varnosti obravnave oziroma nakupa programske ali strojne opreme, ki omogoča brezžično vodenje kazalnikov kakovosti in varnosti obravnave ter stroški usposabljanja zaposlenih za uporabo informacijskega sistema. Ker na področju socialnovarstvenih storitev (in prihodnje dolgotrajne oskrbe) nimamo vzpostavljenih kazalnikov kakovosti storitev oziroma obravnave na nacionalni ravni, bo projekt predpostavljal tudi izhodišče za njihovo postavitev, vzporedno pa izvajalce tudi podprl pri zagotavljanju zahtev, ki jih za izvajalce, ki so tudi izvajalci zdravstvene dejavnosti, prinaša zakon, ki ureja zagotavljanje kakovosti v zdravstvu.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | **DA**/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |

|  |
| --- |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MSP | 2720-25-0513Vzpostavitev modela kakovosti in varnosti obravnave v DSO  | 230396 – Zagotavljanje kakovosti in varnosti obravnave pri izvajalcu po ZZUKDPSS PP 230077 Oskrbovalec družinskega člana | 0  | 0 |
|  |  |  |  |  |
| **SKUPAJ** | **0** | **0** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MSP | 2720-24-2377ODČ – Oskrbovalec družinskega člana  | PP 230077 Oskrbovalec družinskega člana | 1.477.200,00 EUR | 1.614.331,00 EUR |
|  |  |  |  |  |
| **SKUPAJ** | **1.477.200,00 EUR** | **1.614.332,00 EUR** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Pri pripravi gradiva sodelovanje javnosti ni potrebno |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Simon Maljevac** **minister** Priloge: * + Obrazložitev,
	+ Predlog Sklepa Vlade Republike Slovenije,
	+ Obrazec 3: Načrt razvojnih programov,
 |

**OBRAZLOŽITEV**

**Uvrstitev novega projekta 2720-25-0513 Vzpostavitev modela kakovosti obravnave v DSO v veljavni Načrt razvojnih programov za obdobje 2025 – 2028**

Slovenija se tako kot številne druge razvite države srečuje s povečevanjem števila starejših (med letoma 2019 in 2050 se bo delež prebivalcev, starih 80 let in več, v državah članicah OECD v povprečju več kot podvojil (s 4,6 % na 9,8 %)) in s tem hkrati tudi s povečevanjem potreb po storitvah s področja zdravstva, socialnega varstva in dolgotrajne oskrbe. Hkrati se nam dogaja upokojevanje najbolj številčne generacije delovne sile v skrbstvenih poklicih in migracije zaposlenih v skrbstvenih poklicih iz poklicev, ob že tako podpovprečnem (v primerjavi s povprečjem v državah OECD) številu zaposlenih v teh poklicih. Navedeno predstavlja veliko tveganje za dosegljivost, dostopnost, kakovost in varnost socialnovarstvenih storitev in dolgotrajne oskrbe, za zaposlene, ki vztrajajo v skrbstvenih poklicih, pa predstavlja še dodatno povečane obremenitve, ki izhajajo iz dela.

Kompleksnost na področju upravljanja s kadrovskimi viri, zlasti v okoljih, kjer je delovna intenzivnost velika, kjer poteka stalna interakcija s številnimi deležniki, kjer se manki oziroma napake lahko odrazijo v neposredni škodi za uporabnike, je velika. Predstavniki izvajalcev, ki delujejo na področju upravljanja kadrovskih virov, poročajo o stiskah, s katerimi se srečujejo pri delu in želji ter potrebi po dodatnem znanju na tem področju. Raziskave kažejo, da so ključni motivatorji za delo dobri odnosi s sodelavci, podpora vodstva in dobra delovna klima. Dobri odnosi v delovnem okolju povečujejo zavzetost za delo in zmanjšujejo namero za zapuščanje delovnega okolja oziroma poklica. Prav tako raziskave kažejo, da imajo vodje, ki nudijo podporo in omogočajo razvoj, boljše možnosti, da ohranijo zaposlene, slaba podpora in pomanjkanje komunikacije med vodji in zaposlenimi pa sta pogosto razlog nižje motivacije zaposlenih za delo in namero o odhodu.

Hkrati v Sloveniji velik delež izvajalcev na področju socialnega varstva nima vpeljanega modela upravljanja s kakovostjo in varnostjo storitev oziroma so se v odsotnosti sistemske ureditve razvile različne prakse, kakor tudi nimamo na nacionalni ravni definiranih in spremljanih kazalnikov kakovosti in varnosti storitev oziroma obravnave. Ob navedenem velja upoštevati, da je Ministrstvo za solidarno prihodnost (v nadaljnjem besedilu: MSP) pristojno za široko paleto izvajalcev, ki opravljajo socialnovarstvene storitve pomoč družini na domu, vodenje in varstvo ter zaposlitev pod posebnimi pogoji, institucionalno varstvo (organizirano v različnih tipih zavodov, ki skrbijo za različno populacijo, vse od otrok do oseb visoke starosti in potrebo po celoviti obravnavi) ter prihodnje izvajalce dolgotrajne oskrbe. Izvajalci so organizirani v različnih organizacijskih in statusnih oblikah. Zaradi odsotnosti spremljanja kakovosti in varnosti storitev ter varnostnih incidentov na nacionalni ravni primerjava stanja znotraj istega oziroma med različnimi vrstami izvajalcev ni mogoča. Prav tako se posamezen izvajalec svoje uspešnosti upravljanja kakovosti in varnosti ne more primerjati v odnosu do drugih izvajalcev, vpogleda v predmetno področje pa zaradi odsotnosti podatkov nimajo tudi uporabniki oziroma zanje pomembne osebe, ki jim pomagajo pri urejanju vključevanja v socialnovarstvene storitve. Odsotnost spremljanja kakovosti in varnosti storitev otežuje tudi prepoznavo sistemskih tveganj napak v procesih dela kakor tudi prepoznavo dobrih praks, ki bi jih bilo smiselno implementirati na nacionalni ravni. Hkrati so izvajalci celodnevnega institucionalnega varstva, ki socialnovarstveno storitev opravljajo v mreži javne službe, tudi izvajalci zdravstvene nege in zdravstvene rehabilitacije v skladu s predpisi s področja zdravstvene dejavnosti. Kot taki bi morali v skladu z uredbo, ki ureja programe storitev obveznega zdravstvenega zavarovanja, zmogljivosti potrebnih za njegovo izvajanje, in obseg sredstev za posamezno koledarsko leto poročati kazalnike kakovosti storitev, vendar za to vrsto izvajalcev primerni kazalniki niso opredeljeni oziroma se v navedeno uredbo niso prenesli kazalniki kakovosti storitev, ki so bili za to vrsto izvajalcev pripravljeni v letu 2022. Upoštevati velja tudi, da je bil v letu 2024 sprejet Zakon o zagotavljanju kakovosti v zdravstvu (Uradni list RS, št. 102/24), ki tudi pred izvajalce institucionalnega varstva v pristojnosti MSP prinaša številne izzive, za naslavljanje katerih potrebne organizacijske strukture oziroma viri v navedenem zakonu niso zagotovljeni. Glede na informacije s terena izvajalci podpirajo oziroma prepoznavajo potrebo po poenotenju kazalnikov kakovosti in varnosti obravnave na nacionalni ravni, pri čemer kot kazalnike kakovosti in varnosti obravnave predlagajo: poškodbe zaradi pritiska, padci, okužbe, povezane z zdravstveno obravnavo, odkloni pri upravljanju z zdravili, število zaposlenih, zadovoljstvo uporabnikov, zadovoljstvo zaposlenih, rednost in kakovost prehranskih storitev, stopnja hidriranosti in predihanosti, kazalniki s področja oskrbe. Izvajalci so bili tudi vprašani o potrebi po dodatnih sredstvih v povezavi z uvajanjem modela upravljanja kakovosti in varnosti obravnave, kjer navajajo, da potrebujejo dodatna sredstva, in sicer predvsem za kritje dodatnih stroškov dela, usposabljanje zaposlenih in informacijsko podporo procesom dela, vključno z digitalizacijo spremljanja kazalnikov kakovosti in varnosti obravnave, pri čemer se ocena stroškov giblje okrog 3.000,00 EUR mesečno. Prednosti upravljanja s kakovostjo prepoznavajo predvsem v bolj varnem delu, manjšem številu napak, pregledu nad procesi dela, možnosti analitike ter iskanju ukrepov za izboljšave, neprekinjenost nadzora nad kakovostjo in varnostjo obravnave, primerljivost izvajalcev z vidika uporabnika, dvigu transparentnosti in boljšem nadzoru nad storitvami, primerljivi kakovosti opravljenih storitev, poenotenju, prihranku sredstev, zgodnjem zaznavanju odklonov itd. Kot tveganja pri uvajanju modela upravljanja s kakovostjo in varnostjo obravnave pa prepoznavajo predvsem premajhno število kadra v procesih dela, dodatne administrativne obremenitve, morebitne zahteve po vodenju papirne dokumentacije, možnost upora zaposlenih zaradi dodatnih nalog, neprimerljivih rezultatih v primeru ohlapnih navodil, nevarnosti, da ne bo dolgoročne sistemske podpore upravljanju s kakovostjo, preobremenitvi kadra, nezadostnih finančnih virih itd. Večina vprašanih izvajalcev je izrazila interes za vključitev v aktivnosti, ki bi zasledovale cilje, kot so načrtovani v tem projektu.

S ciljem podpore izvajalcem, ki v skladu z zakonom, ki ureja socialno varstvo, v mreži javne službe opravljajo socialnovarstveno storitev institucionalno varstvo, vodenje in varstvo ter zaposlitev pod posebnimi pogoji oziroma pomoč družini na domu in izvajalcem, ki bodo v skladu zakonom, ki ureja dolgotrajno oskrbo, postali izvajalci dolgotrajne oskrbe (v nadaljnjem besedilu: izvajalci), podpore njihovim zaposlenim in uporabnikom storitev teh izvajalcev, je bil sprejet Zakon o začasnih ukrepih za izboljšanje kadrovskih in delovnih pogojev ter zmogljivosti pri izvajalcih socialnovarstvenih storitev in dolgotrajne oskrbe (Uradni list RS, št. 62/24; v nadaljnjem besedilu: ZZUKDPSS).

ZZUKDPSS vsebuje osem ukrepov, katerih namen je zlasti naslavljati manke kadra in obremenitve, ki izvirajo iz dela pri izvajalcih ter krepiti kakovost in dostopnost do storitev. Za sofinanciranje ukrepov bo MSP objavilo javne pozive v skladu s 36. členom ZZUKDPSS (v nadaljnjem besedilu: javni pozivi), pri čemer je ukrep Zagotavljanje kakovosti in varnosti obravnave pri izvajalcu v skladu s 3. oddelkom II. poglavja ZZUKDPSS, investicijske narave, zato smo v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) pripravili investicijsko dokumentacijo in začeli postopek uvrstitve projekta v veljavni načrt razvojnih programov.

Vrednost projekta je ocenjena na 3.223.000 EUR z DDV.

Sredstva za investicijo bodo zagotovljena na naslednji način:

* MSP v višini 3.223.000 EUR, od tega:
	+ 1.477.200,00 EUR v letu 2025
	+ 1.614.331,00 EUR v letu 2026
	+ 131.469,00 EUR v letu 2027.

Priprave na investicijo so se začele v letu 2024, zaključila pa se bo predvidoma v letu 2027.

**PREDLOG SKLEPA VLADE**

Številka:

Ljubljana, dne

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E) je Vlada Republike Slovenije na seji dne………………sprejela naslednji

SKLEP:

V veljavni Načrt razvojnih programov za obdobje 2025–2028 se, skladno s podatki iz priložene tabele, uvrsti nov projekt 2720-25-0513 Vzpostavitev modela kakovosti obravnave v DSO.

 Barbara Kolenko Helbl

 generalna sekretarka

Prejmejo:

* Ministrstvo za solidarno prihodnost,
* Ministrstvo za finance,
* Služba Vlade Republike Slovenije za zakonodajo.